Id-Diretiva 2003/97/KE tal-Parlament Ewropew u tal-Kunsill
tal-10 ta’ Novembru dwar it-tqarrib lejn xulxin tal-liġijiet ta’ l-Istati Membri li għandhom x’jaqsmu ma’ l-approvazzjoni skond it-tip tal-viżjoni indiretta u tal-vetturi mgħammra b’dawn il-mezzi, li temenda d-Direttiva 70/156/KEE u tħasar id-Direttiva 71/127/KEE
(Test b’rilevanza għaż-ŻEE)
IL-PARLAMENT EWROPEW U L-KUNSILL TA’ L-UNJONI EWROPEA,
Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 95 tiegħu,
Wara li kkunsidraw il-proposta mill-Kummissjoni [1],
Wara li kkunsidraw l-opinjoni tal-Kumitat Ekomomiku u Soċjali Ewropew [2],
Huma u jaġixxu skond il-proċedura stabbilita fl-Artikolu 251 tat-Trattat [3],
Billi:
(1) Id-Direttiva tal-Kunsill 71/KEE ta’ l-1 ta’ Marzu 19871 dwar it-tqarrib lejn xulxin tal-liġijiet ta’ l-Istati Membri li għandhom x’jaqsmu mal-mirja li juru lura tal-vetturi bilmutur [4] kienet adottata bħala waħda mid-direttivi separati tal-proċeduri għall-approvazzjoni skond it-tip li kienet stabbilita bid-Direttiva tal-Kunsill 70/156/KEE tas-6 ta’ Frar 1970 dwar it-tqarrib lejn xulxin tal-liġijiet ta’ l-Istati Membri li għandhom x’jaqsmu ma’ l-approvazzjoni skond it-tip tal-vetturi bil-mutur u tal-karrijiet tagħhom [5]. B’konsegwenza ta’ dan, id-dispożizzjonijiet tad-Direttiva 70/156/KEE li għandha x’taqsam mas-sistemi, il-kompnenti u l-unitajiet tekniċi separati tal-vetturi japplikaw għad-Direttiva 71/127/KE.
(2) Id-dispożizzjonijiet eżistenti, b’mod partikolari fil-każ tal-kategoriji N2, N3, M2 u M3, ġew ippruvati inadegwati rigward il-firxa esterjuri tal-viżjoni rigward il-ġenb, il-quddiem u l-wara tal-vettura. Sabiex jiġi rrimedjat dan in-nuqqas, huwa meħtieġ li ssir estensjoni għall-firxa tal-viżjoni.
(3) Fid-dawl ta’ l-esperjenza miksuba u l-istat preżenti l-iktar avvanzat, huwa issa possibbli li jiġu amplifikati ċerti ħtiġiet tad-Direttiva 71/127/KEE bil-ħsieb li tittejjeb is-sigurtà fuq it-triq u jiġi permess li l-użu tal-mirja jiġi ssupplimentat b’teknoloġiji oħra.
(4) Meta jitqiesu n-natura u n-numru tal-bidliet meħtieġa għall-ħtiġiet fis-seħħ illum, huwa tal-parir li titħassar id-Direttiva 71/127/KEE u tinbidel mill-ġdid b’din id-Direttiva. Ġaladarba l-approvazzjoni skond it-tip u l-konformità tal-proċedura tal-produzzjoni huma pprovvduti fid-Direttiva 70/156/KEE, mhux meħtieġ li jiġu mtennija f’din id-Direttiva.
(5) L-Annessi mad-Direttiva 70/156/KEE għandhom jiġu emendati kif jixraq,
ADOTTAW DIN ID-DIRETTIVA:
Artikolu 1
Il-għan ta’ din id-Direttiva huwa li jarmonizza r-regoli li għandhom x’jaqsmu ma l-approvazzjoni skond it-tip tal-mezzi tal-viżjoni indiretta u tal-vetturi mgħammra b’dawn il-mezzi.
Dawn ir-regoli jinsabu fl-Annessi ma’ din id-Direttiva.
Għall-għan ta’ din id-Direttiva, "vettura" tfisser kull vettura bil-mutur kif iddefdinita fit-Taqsima A ta’ l-Anness II mad-Direttiva 70/156/KEE.
Artikolu 2
1. B’effett mis-26 ta’ Jannar 2005, l-Istati Membri ma għandhomx, għal raġunijiet li għandhom x’jaqsmu mad-direttivi rigward il-viżjoni indiretta,
- jirrifjutaw li jikkonċedu approvazzjon KE skond it-tip jew approvazzjoni nazzjonali skond it-tip lil vettura jew mezz tal-viżjoni indiretta,
- jipprojbixxu l-bejgħ, ir-reġistrazzjoni jew id-dħul fis-servizz lill-vetturi jew lill-mezzi tal-viżjoni indiretta,
jekk il-vetturi jew il-mezzi tal-viżjoni indiretta jikkonformaw mal-ħtiġiet ta’ din id-Direttiva.
2. B’effett mis-26 ta’ Jannar 2005, l-Istati Membri għandhom jirrifjutaw li jikkonċedu approvazzjoni KE skond it-tip lil kull tip ta’ vettura għar-raġunijiet li għandhom x’jaqsmu mal-mezz tal-viżjoni indiretta jew lil kull tip ġdid ta’ viżjoni indiretta, jekk ma jitwettqux il-ħtiġiet ta’ din id-Direttiva.
Madankollu, din id-data għandha tiġi posposta bi 12-il xahar rigward il-ħtiġiet li jirrgwardaw mera ta’ quddiem tal-klassi VI bħala komponent fuq il-vetturi u l-istallazzjoni tagħha.
3. B’effett mis-26 ta’ Jannar 2005, l-Istati Membri għandhom jipprojbixxu l-approvazzjoni nazzjonali skond it-tip lil kull tip ġdid ta’ vettura għar-raġunijiet li għandhom x’jaqsmu mal-mezz tal-viżjoni indiretta, jekk ma jitwettqux il-ħtiġiet ta’ din id-Direttiva.
Madankollu, din id-data għandha tiġi posposta bi 12-il xahar rigward il-ħtiġiet li jirrigwardaw mera ta’ quddiem tal-klassi VI bħala komponent fuq il-vetturi u l-istallazzjoni tagħha.
4. B’effett mis-26 ta’ Jannar 2010 għall-vetturi tal-kategorji M1 u N1, u b’effett mis-26 ta’ Jannar 2007 għall-vetturi tal-kategorija l-oħra, l-Istati Membri:
- (a) għandhom jikkunsidraw illi ċ-ċertrifikati tal-konformità li jakkupanjaw il-vetturi l-ġodda skond id-Direttiva 70/156/KEE ma jkunux iktar validi għall-għanijiet ta’ l-Artikolu 7(1) ta’ din id-Direttiva,
- għandhom jipprojbixxu l-bejgħ, ir-reġistrazzjoni jew id-dħul fis-servizz tal-vetturi,
għal raġunijiet li għandhom x’jaqsmu mal-mezz tal-viżjoni indiretta li ma jikkonformawx mal-ħiġiet ta’ din id-Direttiva.
5. B’effett mis-26 ta’ Jannar 2010 għall-vetturi tal-kategoriji M1 u N1, u b’effett mis-26 ta’ Jannar 2007, għall-vetturi kollha tal-kategoriji l-oħra, għandhom japplikaw il-ħtiġiet ta’ din id-Direttiva li għandhom x’jaqsmu mal-mezz tal-viżjoni indiretta bħala komponent għall-għanijiet ta’ l-Artikolu 7(2) tad-Direttiva 70/156/KEE.
6. Minkejja l-paragrafi 2 u 5, għall-għanijiet tal-partijiet tal-bdil, l-Istati Membri għandhom jissoktaw jikkonċedu l-appovazzjoni KE skond it-tip u jippermettu l-bejgħ u d-dħul fis-servizz tal-komponenti jew ta’ unitajiet tekniċi separati maħsuba għalbiex jintużaw fuq tipi ta’ vetturi li kienu ġew approvati qabel is-26 ta’ Jannar 2007, skond id-Direttiva 71/127/KEE u, meta japplikaw, l-estenzjonijiet sossgwenti għal dawn l-approvazzjonijiet.
7. Minkejja l-paragrafu 3, l-Istati Membri jistgħu jissoktaw jikkonċedu approvazzjoni nazzjonali skond it-tip għal-kull tip ġdid ta’ vettura artikolata tal-kategoriji M2 u M3, klassi I, kif iddefinit fil-punt 2,1,1 ta’ l-Anness I mad-Direttiva 2001/85/KE [6], komposta minn mill-inqas tliet partijiet riġidi artikolati, li ma tikkonformax mad-dispożizzjonijiet ta’ din id-Direttiva sakemm jiġu rrispettati l-ħtiġiet rigward il-firxa tal-viżjoni tas-sewwieq kif riferit fil-punt 5 ta’ l-Anness III ma’ din id-Direttiva.
8. Id-dispożizzjonijiet stabbiliti f’din id-Direttiva għandhom jikkontribwixxu wkoll sabiex jistabbilixxu livell għoli ta’ protezzjoni fil-kuntest ta’ l-armonizzazzjoni internazzjonali tal-leġislazzjoni f’din iż-żona. Għalhekk, malajr kemm jista’ jkun wara l-adozzjoni ta’ din id-Direttiva, il-Kummissjoni ghandha tissottometti proposta lill-Kummissjoni Ekonomika tan-Nazzjonijiet Uniti fl-Ewropa bil-għan li jiġu allineati d-dispożizzjonijiet tar-Regolament 46 ta’ l-UNECE mad-dispożizzjonijiet ta’ din id-Direttiva.
Artikolu 3
Sas-26 ta’ Jannar 2010, il-Kummissjoni għandha twettaq studju ddettaljat għalbiex taċċerta jekk l-emendi introdotti b’din id-Direttiva ikunx qiegħed ikollhom effett pożittiv fuq is-sigurtà fuq it-triq, b’mod partikolari rigward il-pedestrijani, iċ-ċiklistu u utenti oħra vulnerabbli tat-triq. Fuq il-bażi ta’ dawn is-sejbiet, il-Kummissjoni għandha tipproponi, jekk meħtieġa, miżuri addizjonali leġislattivi għal-iktar titjib fil-kamp tal-viżjoni indiretta.
Artikolu 4
Id-Direttiva 70/156/KEE hija hawnhekk emendata kif ġej:
1. fl-Anness I, il-punt 9.9 jiġi mibdul b’dan li ġej:
"9.9. Il-Mezzi tal-viżjoni indiretta
9.9.1. Il-Mirja (iddikjara għal kull mera): …
9.9.1.1. Il-Għamla: …
9.9.1.2. Il-Marka KE ta’ l-approvazzjoni skond it-tip: …
9.9.1.3. Il-Varjant: …
9.9.1.4. Tpinġija/iet għall-identifikazzjoni tal-mera li turi/juru l-pożizzjoni tal-mera relattiva għall-istruttura tal-vettura: …
9.9.1.5. Id-dettalji rigward il-metodu tat-twaħħil inkluża dik il-parti ta’ l-istruttura tal-vettura li magħha tkun imwaħħla: …
9.9.1.6. It-tagħmir bil-għażla li jista’ jaffettwa l-firxa tal-vista fuq in-naħa ta’ wara: …
9.9.1.7. Deskrizzjoni qasira tal-komponenti elettriċi (jekk ikun hemm minnhom) tas-sistema ta’ l-aġġustament: …
9.9.2. Mezzi oħra tal-viżjoni indiretta għajr il-mirja: …
9.9.2.1. It-tip u l-karatteristiċi (bħalma hija deskrizzjoni kompleta tal-mezz): …
9.9.2.1.1. Fil-każ ta’ mezz li jimmonitorja bil-camera, id-distanza tal-wiri tal-vista (mm), il-kuntrast, il-firxa tad-dawl rifless, il-korrezzjoni tal-leħħ qawwi tad-dawl, it-twettiq tax-xogħol tal-wiri (iswed u abjad/bil-kulur), il-frekwenza tat-tennija tad-dehra, kemm ilaħħaq id-dawl tal-monitor …
9.9.2.1.2. Tpinġijiet iddetaljati biżżejjed għalbiex jidentifikaw il-mezz komplet, inklużi l-istruzzjonijiet ta’ l-istallazzjoni; il-pożizzjoni tal-marka KE ta’ l-approvazzjoni skond it-tip trid tiġi identifikata fuq it-tpinġijiet: …"
2. fl-Anness III, il-punt 9.9 jiġi mibdul b’dan li ġej:
"9.9. Il-Mezzi tal-viżjoni indiretta
9.9.1. Il-Mirja (iddikjara għal kull mera): …
9.9.1.1. Il-Għamla: …
9.9.1.2. Il-Marka KE ta’ l-approvazzjoni skond it-tip: …
9.9.1.3. Il-Varjant: …
9.9.1.4. Tpinġija/iet għall-identifikazzjoni tal-mera li turi/juru l-pożizzjoni tal-mera relattiva ma’ l-istruttura tal-vettura: …
9.9.1.5. Id-dettalji rigward il-metodu tat-twaħħil inkluża dik il-parti ta’ l-istruttura tal-vettura li magħha tkun imwaħħla: …
9.9.1.6. It-tagħmir bil-għażla li jista’ jaffettwa l-firxa tal-vista fuq in-naħa ta’ wara: …
9.9.1.7. Deskrizzjoni qasira tal-komponenti elettriċi (jekk ikun hemm minnhom) tas-sistema ta’ l-aġġustament: …
9.9.2. Mezzi oħra tal-viżjoni indiretta għajr il-mirja: …
9.9.2.1. It-tip u l-karatteristiċi (bħalma hija deskrizzjoni kompleta tal-mezz): …
9.9.2.1.1. Fil-każ ta’ mezz li jimmonitorja bil-camera, id-distanza tal-wiri tal-vista (mm), il-kuntrast, il-firxa tad-dawl rifless, il-korrezzjoni tal-leħħ qawwi tad-dawl, it-twettiq tax-xogħol tal-wiri (iswed u abjad/bil-kulur), il-frekwenza tat-tennija tad-dehra, kemm ilaħħaq id-dawl tal-monitor …
9.9.2.1.2. Tpinġijiet iddetaljati biżżejjed għalbiex jidentifikaw il-mezz komplet, inklużi l-istruzzjonijiet ta’ l-istallazzjoni; il-pożizzjoni tal-marka KE ta’ l-approvazzjoni skond it-tip trid tiġi identifikata fuq it-tpinġijiet: …"
3. L-Anness 1V huwa hawnhekk emendat kif ġej:
- il-punt 8 tal-Part I tat-tabella I għandu jiġi mibdul b’dan li ġej:
"Is-Suġġett | In -Numru tad-Direttiva | Ir-riferenza fil-Ġurnal Uffiċjali | L-applikabbiltà |
M1 | M2 | M3 | N1 | N2 | N3 | O1 | O2 | O3 | O4 |
… |
8.Il-Mezzi tal-viżjoni indiretta | 2003/97/KE | L 25 tad- tad- 29.1.2004 | X | X | X | X | X | X’" | | | | |
- fil-punt 8 tal-Parti I, il-frażi "mirja li juru fuq wara" għandha tiġi mibdula bil-frażi "mezzi tal-viżjoni indiretta",
- fil-punt 8 tal-Parti II, il-frażi "mirja li juru fuq wara" għandha tiġi mibdula bil-frażi "mezzi tal-viżjoni indiretta",
4. fil-punt 8 ta’ l-Appendiċijiet 1 u 2 ma’ l-Anness XI, il-frażi "mirja li juru fuq wara" għandha tiġi mibdula bil-frażi "mezzi tal-viżjoni indiretta",
Artikolu 5
1. L-Istati Membru għandhom idaħħlu fis-seħħ il-liġijiet, ir-regolamenti u d-dispożizzjonijiet amministrativi meħtieġa għalbiex jikkonformaw ma’ din id-Direttiva qabel l-24 ta’ Jannar 2005. Għandhom jgħarrfu lill-Kummissjoni b’dan minnufih.
Meta l-Istati Membri jadottaw dawn il-miżuri, dawn għandu jkun fihom referenza għal din id-Direttiva jew ikunu akkumpanjati b’din ir-referenza fl-okkażjoni tal-pubblikazzjoni uffiċjali tagħhom. Il-metodi kif issir din ir-referenza għandhom jiġu stabbiliti mill-Istati Membri.
2. L-Istati Membri għandhom jikkomunikaw lill-Kummissjoni t-testi tad-dispożizzjonijiet ewliena fil-liġijiet nazzjonali li huma jadottaw fil-qasam kopert b’din id-Direttiva.
Artikolu 6
Id-Direttiva 71/127/KEE għandha tiġi mħassra b’effett mill-24 ta’ Jannar 2010.
Ir-referenzi għad-Direttiva mħassra għandhom jiġu mifhuma bħala li jkunu magħmula għal din id-Direttiva u għandhom jiġu moqrija skond il-tabella tal-korrelazzjoni ddikjarata fl-Anness IV.
Artikolu 7
Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal ta’ l-Unjoni Ewropea.
Artikolu 8
Din id-Direttiva hija indirizzata lill-Istati Membri.
Magħmula fi Brussel, fl-10 ta’ Novembru 2003.